En middelsstor (ca. 16-17 millimeter), kraftig, litt avlang, glinsende brunsvart hornbille. Hannene mangler horn på hodet, men har en spiss knøl foran på pronotum. Slekten kan kjennes på at clypeus («overleppen») har en tverrlist rett bak forkanten, og at leggene (tibiae) på forbeina er flatt utvidete (nærmest skjeformede) uten eller med utydelige tenner langs ytterkanten hos hannen, hunnen har korte tenner. Dekkvingene har dype lengdestriper.